Owe dc mir gebristet
Owe dc mir gebristet
owe dc mich die meisterhant·
mit sprache vberlistet
owe dc ich niht vinden kan·
vserweltú wort·
dur dc ich reinen wiben·
mit mvnde moͤhte vnd mit hant
gesprechen vnd geschriben
wan si· sint aller eren van
vnd aller selden hort
wc· hvlfe danne gegen mich
ob ich wer sinnen riche
in sv́nde niht dc wiben sich
zefroͤiden wol geliche·
swc blvͤte meie bringet
swc· blv̊men heide vnd ander treit·
swc nahtegal gesinget
dc ist ein niht vf· minen eit
gegen wibes werdekeit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse